Juunis ja juulis peetud WSOP ei olnud eestlaste edukas - ühelgi turniiril keegi rahadesse ei jõudnud. Küll saadi vastus küsimusele, kes on ikkagi USA-s elav  Eesti naisproff Liina Värk. Suvel puhkas iga mängija omamoodi ning nii PokerNewsi kui Pokkeriprode kommuun korraldas oma liikmetele menukad suveüritused.  PokerNewsi suvepäevad Kuivojal vältasid sel korral lausa terve nädalavahetuse. 13. juunil andis UVS pokkerituba teada  Eesti profitiimi moodustamisest, kuhu kuulusid Rain Mölderkivi, Runnar Lindepuu, Silver Simulask ja Priit Türner. Kahjuks ei olnud see projekt kuigi jätkusuutlik ning praeguseks hetkeks on teada, et Entractioni võrgustikku kuuluv UVS pokkerituba eestlastele järgmisel aastal enam mänguvõimalusi ei paku.